Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 1 ก.พ.66
Daily Focus-บล.ฟินันเซีย ไซรัส ประจำวันที่ 1 ก.พ.66
1 ก.พ. 2566

บล.ฟินันเซีย ไซรัส ประเมินแนวโน้มตลาดวันนี้ (1 ก.พ.66) คาด SET แกว่ง Sideways to Sideways Up ฟื้นตัวระยะสั้นได้หากยังไม่หลุดต่ำกว่าแนวรับ 1,670 จุด ตลาดหุ้นทั่วโลกยังคาดหวังเชิงบวกต่อ FED ที่จะชะลอการขึ้นดอกเบี้ยและผลการประชุมและถ้อยแถลงของ FED ในการประชุมวันที่ 2 คืนนี้ ซึ่งคาดปรับขึ้นดอกเบี้ย 0.25% สู่ระดับ 4.50-4.75% อย่างไรก็ตามมองว่าโฟกัสถัดไปนอกจากเงินเฟ้อที่ชะลอ คือตัวเลขการเติบโตทางเศรษฐกิจรายเดือนในช่วงไตรมาส 1/66 ทั้งฝั่งสหรัฐฯและยุโรป ว่าจะเห็นสัญญาณการชะลอตัวของเศรษฐกิจที่รุนแรงมากน้อยเพียงใด
ส่วนปัจจัยในประเทศโฟกัสหลักยังอยู่ที่การทยอยประกาศกำไรไตรมาส 4/65 ของบริษัทจดทะเบียนและโดยเฉพาะการเลือกตั้งหลังล่าสุด กกต.แบ่งเขตเลือกตั้ง 400 เขตแล้วเสร็จและประกาศลงราชกิจจาฯแล้ว ยังมองบวกต่อกลุ่ม Consumption และ Reopening Play ที่ได้อานิสงส์โดยตรงจากเศรษฐกิจที่ฟื้นและการเปิดประเทศโดยเฉพาะจีน เรามองจังหวะพักตัวของราคาหุ้นหลังจากปรับขึ้นแข็งแกร่งตั้งแต่ปลายปี 2022 ยังเป็นโอกาสทยอยสะสมระยะกลาง-ยาว ส่วนระยะสั้นเน้นเก็งกำไรหุ้นที่คาดงบ 4Q22 แข็งแรง
กลยุทธ์ : เลือกเก็งกำไรหุ้นไตรมาส 4/65 แข็งแกร่ง // ระยะกลาง-ยาวสะสม Domestic และ Reopening Play ช่วงพักตัว
หุ้นเด่นเดือน ก.พ. : BA, BDMS, BEM, CENTEL, NOBLE